La Baixada infantil de Sant Roc i les mascletaes nocturnes protagonitzen la jornada festiva del 14 d’agost
2025-07-24

La pólvora serà la protagonista indiscutible del dia 14 d’agost en les festes patronals de Burjassot, que entren en la seua recta final. Així, la Baixada infantil de Sant Roc, les mascletaes nocturnes i la Coetà de la Penya El Coet centraran les activitats de la jornada.

Amb la col·laboració de la Penya El Coet, la vesprada festiva començarà a les 20.00 hores amb el volteig de campanes i el tret de les 21 salves en honor a la Mare de Déu de l’Assumpció. Sobre les 20.05 hores, serà la benedicció de les canyes, que tindrà lloc en l’Ermita de Sant Roc, pas previ per a donar inici a la Baixada infantil de Sant Roc, la qual començarà a les 20.30 hores i circularà pel recorregut habitual, fins a arribar a la Plaça de l’Ajuntament, on tindrà lloc la Rodà infantil. Despré, tots els participants es dirigiran a la Parròquia de Sant Miquel on el sant descansarà, fins al dia 16 d’agost.

En la matinada del 14 al 15 d’agost, tindran lloc també les mascletaes nocturnes. A les 00.00 hores, tindrà lloc el primer dels trets en els voltants del Centre Socioeducatiu Díaz Pintado i, després, sobre les 00.45 hores, es dispararà el segon en l’aparcament de Les Palmeres. Els dos trets estaran a càrrec de Pirotècnia Mediterrània.

En finalitzar els dos trets, sobre les 1.30 hores, la Penya El Coet celebrarà la tradicional Coetà en el recinte habilitat al costat del Centre d’Especialitats i, a continuació, tindrà lloc una vetlada musical en l’aparcament de Les Palmeres.